वस्तु एवं सेवा कर (जीएसटी) के लिए ई-वे बिल व्यवस्था को नए सिरे से शुरू किया गया है लेकिन एक ट्रक के साथ यात्रा से साफ है कि इसकी सफलता का रास्ता लंबा और पेचीदा है। अगर कोई सोचता है कि ई-वे व्यवस्था लागू होने के बाद कोई चेकिंग नहीं होगी तो वह मुगालते में हैं। जहां तक चेक नाकों पर ट्रकों की लंबी कतारों का संबंध है तो जुलाई में जीएसटी के लागू होने के बाद से यह स्थिति नहीं है। वास्तव में कुछ ट्रांसपोर्टरों ने 1 अप्रैल को कामकाज बंद रखा। चूंकि वित्त वर्ष 2017-18 एक दिन पहले ही खत्म हुआ था और 1 अप्रैल को रविवार था, इसलिए ये ट्रांसपोर्टर उस दिन अपने वाहनों को नहीं भेजना चाहते थे।